cyanic-selkie/wikianc huggingface dataset:
துப்பறிவுப் புனைவு
thumb|right|240px|1960களிலும், 70களிலும் தமிழகத்தில் [[ஜெய்சங்கர் நடிப்பில் பல துப்பறியும் படங்கள் வெளியாகின. (படம்: சி. ஐ. டி சங்கர் (1970)) ]] துப்பறியும் புனைவு அல்லது துப்பறிவுப் புனைவு (Detective Fiction) ஒரு வித இலக்கியப் பாணி. இது குற்றப்புனைவு பாணியின் உட்பிரிவு. துப்பறிவாளர்(கள்) குற்றத்தை ஆராய்ந்து குற்றவாளியைக் கண்டுபிடித்து மர்மத்தை விளக்கும் கதைக்கருவைக் கொண்டுள்ள படைப்புகள் துப்பறிவுப் புனைவு என்று வழங்கப்படுகின்றன.
தோற்றம்
விவிலியத்தின் பழைய ஏற்பாட்டில் இடம் பெற்றுள்ள “சூசன்னாவும் மூத்தோர்களும்” (Susanna and the Elders) என்னும் கதையை துப்பறிவுப் புனைவுக்கு காலத்தால் மிக முந்தைய எடுத்தக்காட்டாக சில அறிஞர்கள் கருதுகிறார்கள். பண்டைய கிரேக்கத்தின் நாடகவியலாளர் சோஃபகிள்ஸ் எழுதிய இடீஃபஸ் ரெக்ஸ் என்னும் நாடகத்திலும், துப்பறிவுப் புனைவு எனக் கருதத்தக்க சில கூறுகள் இடம் பெற்றுள்ளன. இவை தவிர அரபு மொழி இலக்கியமான ஆயிரத்தொரு இரவுகள், சீன இலக்கியங்கள் ஆகியவற்றிலும் சில பகுதிகள் துப்பறிவுப் புனைவுக்கான வரையறைக்கு ஒத்துப்போகின்றன. மேற்கத்திய / ஐரோப்பிய இலக்கியத்தில் வோல்ட்டயர் 1748ல் எழுதிய சாடிக் (Zadig) என்ற கதை மிக முந்தைய துப்பறியும் கதையாகக் கருதப்படுகிறது. 1819ல் தி மர்டர்ஸ் இன் தி ரூ மார்க் என்ற கதையை வெளியிட்ட எட்கர் ஆலன் போ தான் ஆங்கில வாசகர் உலகுக்கு துப்பறியும் கதைகளை அறிமுகப்படுத்தினார். போ உருவாக்கிய சி. அகஸ்டே டியூபின் பாத்திரம் தான் உலகின் முதல் புகழ்பெற்ற (புனைவு) துப்பறியும் நிபுணர். போவைப் பின்பற்றி எமீல் கபோரியூ பிரெஞ்சு மொழியிலும், வில்கி காலின்ஸ் ஆங்கிலத்திலும் 19ம் நூற்றாண்டில் பல துப்பறிவுப் புனைவு படைப்புகளை உருவாக்கினர்.
தமிழில்
தமிழில் 20ம் நூற்றாண்டின் ஆரம்பத்தில் துப்பறியும் கதைகள் வெளியாகத் தொடங்கின. வடுவூர் துரைசாமி ஐயங்கார், வை. மு. கோதைநாயகி அம்மாள், தேவன் ஆகியோர் இருபதாம் நூற்றாண்டின் முதற்பகுதியில் துப்பறியும் புதினங்களை எழுதிய குறிப்பிடத்தக்க எழுத்தாளர்கள். தமிழ்த் திரைப்படங்கள் பிரபலமடைந்த பின்னர், துப்பறியும் காவல் துறை அதிகாரி பாத்திரம் பல படங்களில் பயன்படுத்தப்பட்டது.
20ம் நூற்றாண்டின் பிற்பகுதியில் வெகுஜன இதழ்களில் தொடர்களாகவும், ”பாக்கட் நாவல்” எனப்படும் புனைவு வடிவத்திலும் துப்பறியும் கதைகள் தமிழ் வாசகர்களிடயே பிரபலமடைந்தன. ராஜேஷ் குமார், சுஜாதா, சுபா, பட்டுக்கோட்டை பிரபாகர் போன்றோர் இக்காலத்திய துப்பறிவுப்புனைவு எழுத்தாளர்களுள் குறிப்பிடத்தக்கவர்கள்.
பகுப்பு:புனைவு
வர்கீஸ் குரியன்
வர்கீஸ் குரியன் ( நவம்பர் 26, 1921- செப்டம்பர் 09, 2012, கோழிக்கோடு, கேரளம்)  இந்திய வெண்மைப் புரட்சியின் தந்தை என அழைக்கப்படுகிறார். இந்தியாவின் பால்காரர் என்றும் கூறுவதுண்டு.
குசராத் கூட்டுறவு பால் விற்பனைக் கூட்டமைப்பின் (GCMMF) தலைவராக இருந்தவர். அமுல் என்ற வணிகப்பெயருடன் விற்கப்படும் உணவுப்பொருட்களை நிருவகிக்கும் ஓர் உயர்நிலை கூட்டுறவு இயக்கமே குசராத் கூட்டுறவு பால் விற்பனைக் கூட்டமைப்பாகும். 2006-07 ஆண்டிற்கான வருவாய்  $ 1 பில்லியன்  அமெரிக்க டாலர்கள் ஆகும்.
உலகின் மிகப்பெரிய பால்பண்ணை மேம்பாட்டுத் திட்டமான வெள்ளைச் செயலாக்கத்தின் வடிவமைப்பாளராக குரியன் கருதப்படுகிறார். ஆனந்த் மாதிரியைக் கொண்ட கூட்டுறவு பால்பண்ணை மேம்பாட்டுத் திட்டத்தை நவீனப்படுத்த உதவிய குரியன் இந்தியாவின் வெண்புரட்சியை வழி நடத்தினார். இதன் மூலம் உலகிலேயே கூடுதலாக பால் உற்பத்தி செய்யும் நாடாக இந்தியாவை முன்னேற்றினார்.
கல்வி
குரியன் கோபிசெட்டிபாளயத்திலுள்ள வைரவிழா மேனிலைப்பள்ளியில் பள்ளிப்படிப்பை படித்தார். குரியன் சென்னை லயோலாக் கல்லூரியில் 1940ஆம் ஆண்டு இயற்பியலில் இளங்கலைப்பட்டம் பெற்றார். பின்னர் சென்னைப் பல்கலைக்கழகத்தில் இயந்திரவியல் பொறியியல் பட்டம் பெற்றார். 1946ஆம் ஆண்டு ஜாம்ஷெட்பூரில் உள்ள டாடா எஃகு தொழில்நுட்ப நிலையத்தில் பட்டமேற்படிப்பை முடித்தார். பின்னர் அரசு உதவித்தொகையில் அமெரிக்காவின் மிச்சிகன் மாநிலப் பல்கலைக்கழகத்தில் படித்து இயந்திரவியல் பொறியியலில் எம்.எஸ் பட்டத்தை சிறப்புநிலையில் பெற்றார்.
பணிவாழ்வு
இந்தியா வந்தபிறகு, மே 1949ஆம் ஆண்டு ஆனந்த் அரசு பால்பண்ணையில் பொறியாளராகச் சேர்ந்தார். அதேநேரம் புதியதாகத் துவங்கப்பட்ட கூட்டுறவு பால்பண்ணை, கைரா மாவட்ட கூட்டுறவு பால் உற்பத்தியாளர் சங்கம் தனியாரிடமிருந்த பொல்சன் பண்ணையுடன்  போட்டியிட்டு தோற்றுக் கொண்டிருந்தது. அரசுப் பணியில் சவால்களில்லாமல் வெறுத்திருந்த குரியனுக்கு இது ஒரு நல்ல வாய்ப்பாக அமைந்தது. கைரா பால் சங்கத் தலைவர் திரிபுவன்தாஸ் படேலிடம் பால் பதப்படுத்தும் ஆலையை நிறுவிட உதவுவதாகக் கூறினார். இதுவே அமுல் பிறக்க வழி வகுத்தது. மேலும் தேசிய பால்பண்ணை மேம்பாட்டு வாரியம் குஜராத்தில் உதயமானது.
விருதுகள்
பால்பண்ணை மேம்பாட்டிற்காக குரியனுக்கு இந்தியாவில் மட்டுமன்றி பிற நாடுகளிலும் உயரிய விருதுகள் வழங்கப்பட்டுள்ளன.
100வது பிறந்தநாள்
வர்கீஸ் குரியனின் 100வது பிறந்த தினமான நவம்பர் 26, 2021 அன்று வர்கீசின் புகைப்படத்தினை தமிழக அரசின் பால் நிறுவனமான ஆவின், பால் உறையின் மீது அச்சிட்டுச் சிறப்பு செய்தது.
வெளியிணைப்புகள்
பகுப்பு:1921 பிறப்புகள் பகுப்பு:மலையாள நபர்கள் பகுப்பு:2012 இறப்புகள் பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள் பகுப்பு:இந்திய இறைமறுப்பாளர்கள் பகுப்பு:ரமோன் மக்சேசே விருது பெற்றோர் பகுப்பு:உணவுப் பரிசுகள் பகுப்பு:20 ஆம் நூற்றாண்டு இந்தியத் தொழிலதிபர்கள்
கல்சியம் கார்பைடு
கல்சியம் கார்பைடு (Calcium carbide) என்பது CaC2 என்ற மூலக்கூறு வாய்பாட்டைக் கொண்ட ஒரு சேர்மம் ஆகும். தொழிற்துறையில் இது அசெட்டிலின், கல்சியம் சயனமைடு போன்ற வளிம உற்பத்திகளில் முக்கியமாகப் பயன்படுத்தப்படுகிறது.
தூய கல்சியம் கார்பைடு நிறமற்றதாகும். எனினும் சந்தையில் உள்ள கல்சியம் கார்பைடு சாம்பல் மற்றும் பழுப்பு நிறமுடையதாக இருக்கும். இதில் 80-85% CaC2 காணப்படும். மீதமானவை CaO (கல்சியம் ஒக்சைடு), Ca3P2 (கல்சியம் பொஸ்பைடு), CaS (கல்சியம் சல்பைடு), Ca3N2 (கல்சியம் நைட்ரைடு), SiC (சிலிக்கன் கார்பைடு) ஆகியவையாகும்.
இச்சேர்மம் இந்தியாவில் சட்டத்துக்குப் புறம்பாகப் பழங்களைப் பழுக்க வைக்கப் பயன்படுத்தப்படுகின்றது. எனினும் இப்பயன்பாடு புற்றுநோயைத் தோற்றுவிக்கக்கூடியது.
உற்பத்தி
கல்சியம் கார்பைடு தொழிற்சாலைகளில் மின்வில் உலை மூலம் கல்சியம் ஒக்சைடு (நீறாத சுண்ணாம்பு) மற்றும் கரிமத்தை 2000 °C வெப்பநிலையில் சூடாக்குவதால் பெறப்படுகின்றது. இம்முறை 1888ஆம் ஆண்டு கண்டுபிடிக்கப்பட்டது.
அசிட்டலீன் வாயு உற்பத்தி
பல்வேறு பயன்பாடுகளை உடைய அசிட்டலீன் வாயுவை (C2H2) கல்சியம் கார்பைட்டையும் நீரையும் கொண்டு உற்பத்தி செய்ய இயலும். இது 1862 ஆம் ஆண்டில் பிரீட்ரிக்கு வூலர் என்பவரால் கண்டுபிடிக்கப்பட்டது.
கல்சியம் சயனமைட் உற்பத்தி
கல்சியம் சயனமைட் வேதி உரமாகப் பயன்படுத்தப்படுகின்றது. இது நீரேற்றம் செய்யப்படும் போது சயனமைடை (H2NCN) தருகிறது.
மேற்கோள்கள்
பகுப்பு:கார்பைடுகள் பகுப்பு:கால்சியம் சேர்மங்கள் பகுப்பு:கனிம வேதியியல் சேர்மங்கள் பகுப்பு:ஆக்சிசன் நீக்கிகள்
பாலிஃபேஜியே
பாலிஃபேஜியே (Polyphagia) அல்லது ஹைபர்பேஜியே (hyperphagia) என்பது பசி அல்லது அதிகரித்த பசியின்மை நிலையை குறிப்பதாகும்.
மருத்துவத்தில்
மருத்துவத்தில், பாலிஃபேஜியே (சில நேரங்களில் ஹைபர்பாகியா என அழைக்கப்படுகிறது) என்பது ஒரு மருத்துவ அடையாளம். அதாவது அதிகப்படியான பசியின்மை மற்றும் வாய்வழி மூலம் அசாதாரணமான அதிக அளவில் திடப்பொருட்களை உட்கொள்ளுதல் ஆகும். இது நீரிழிவு, கிளைன்-லெவின் நோய்க்குறி (ஹைபோதாலமஸில் ஒரு செயலிழப்பு), மற்றும் மரபணு கோளாறுகள் பிராடர்-வில்லி சிண்ட்ரோம் மற்றும் ப்ரெடல்-வில்லை சிண்ட்ரோம் போன்ற நோய்களால் ஏற்படலாம். வேகல் நரம்பு ஏற்பிகளை தட்டும்போது ஹைபர்பேஜியே ஏற்படும் என அறியப்பட்டுள்ளது.
நீரிலிவு கீட்டோஅசிடோசிஸ்
பாலிஃபேஜியே பொதுவாக நீரிலிவு கீட்டோசிஸின் ஆரம்ப நிலையில் ஏற்படுகிறது. எனினும் ஒருமுறை இன்சுலின் அதிக குறைப்பாடாகவும் மற்றும் கீட்டோஅசிடோஸிஸ் உருவாகிறது. பசியின்மையானது தடைபடுகிறது
சொற்பிறப்பியல் மற்றும் உச்சரிப்பியல்
பாலிஃபேஜியே என்ற வார்த்தையானது பாலி மற்றும் பேஜியே என்ற இரண்டு வார்த்தைகள் இனைந்த ஒரு கிரேக்க வார்த்தையாகும். பாலிப் என்பது அதிக அளவு என்றும், பேஜியே என்பது உண்ணுதல் அல்லது விழுங்கிடுதல் என்பதாகும்.
வெளி இணைப்புகள்
பகுப்பு:நோய்கள் பகுப்பு:உட்சுரப்பியல் பகுப்பு:வேலூர் மாவட்ட ஆசிரியர்கள் தொடங்கிய கட்டுரைகள்
ஜி. ஆர். எட்மண்டு
'''ஜி. ஆர். எட்மண்டு''' (சனவரி 6, 1931– சூன் 2, 2013) ஓர் தமிழக அரசியல்வாதி ஆவார். தூத்துக்குடி மாவட்டம், ஆறுமுகநேரியைச் சேர்ந்த இவர் ஆரம்பத்தில் திராவிட முன்னேற்றக் கழகம் சார்பில் ஆறுமுகநேரி தொகுதியில் போட்டியிட்டு 1969 முதல் 1971 வரை தமிழ்நாடு சட்டசபையில் துணை சபாநாயகராகப் பணியாற்றினார். 1972ல் ம. கோ. இராமச்சந்திரன் அனைத்திந்திய அண்ணா திராவிட முன்னேற்றக் கழகம் கட்சியைத் தொடங்கியபோது, இவர் தானும் அக்கட்சியில் சேர்ந்து கொண்டார். ஜி. ஆர். எட்மண்டு 1977 முதல் 1980 வரை உணவுத்துறை, வனத்துறை, மீன்வளத்துறை உள்ளிட்ட ஆறு வெவ்வேறுதுறைகளில் மாநில மந்திரியாகப் பணிபுரிந்தார். புதுடில்லியில், தமிழ்நாடு அரசின் சிறப்புப் பிரதிநிதியாகப் பணியாற்றினார். மேலும் சென்னை உயர்நீதிமன்றத்தில், அரசு வழக்குரைஞராகவும் பணியாற்றினார். எம்.ஜி.ஆர் காலத்திற்கு பின்னர் அரசியலில் இருந்து ஓய்வு பெற்று சமூக சேவைகளில் ஈடுபட்டு வந்தார். 2013ம் ஆண்டு மதுரையில் காலமானார்.
மேற்கோள்கள்
பகுப்பு:1931 பிறப்புகள் பகுப்பு:2013 இறப்புகள் பகுப்பு:தமிழக முன்னாள் அமைச்சர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வில்பிரட் பெர்ரி
வில்பிரட் பெர்ரி (Wilfred Berry, பிறப்பு: அக்டோபர் 12 1897, இறப்பு: 1949), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1926 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1897 பிறப்புகள் பகுப்பு:சாமர்செட் துடுப்பாட்டக்காரர்கள் பகுப்பு:1949 இறப்புகள்
அமர்வு அடுக்கு
அமர்வு அடுக்கானது கணினி வலையமைப்பின் ஏழு அடுக்கு திறந்த அமைப்பு இடைப்பிணைப்புப் படிம(OSI) மாதிரியில், 5வது அடுக்காக உள்ளது.
அமர்வு அடுக்கு, இறுதி பயனர் செயல்முறைகளிடையே அமர்வுகளை திறத்தல், மூடுதல் மற்றும் நிர்வகித்தல் என்பவற்றிற்கு பொறிமுறையை வழங்குகிறது. இது ஒரு அரை நிரந்தர உரையாடல். தொடர்பாடல் அமர்வுகள் பயன்பாடுகளுக்கு இடையே கோரிக்கைகள் மற்றும் விடைகளைத் கொண்டிருக்கும். அமர்வு-அடுக்கு சேவைகள் பொதுவாக தொலைநிலை செயல்முறை அழைப்புக்கள்(RPCs) பயன்படுத்தப்படுகின்ற பயன்பாட்டு சூழல்களில் பயன்படுத்தப்படுகின்றன.
ஒரு அமர்வு-அடுக்கு நெறிமுறைக்கு ஒரு உதாரணம் X.225 அல்லது ISO 8327 என்று அறியப்படுகின்ற OSI நெறிமுறையின் தொகுப்பு அமர்வு-அடுக்கு நெறிமுறை ஆகும். ஒரு இணைப்பு இழக்கப்படுகையில் இந்த நெறிமுறை இணைப்பை மீட்க முயற்சி செய்யும். ஒரு இணைப்பு ஒரு நீண்ட காலம் பயன்படுத்தப்படவில்லை என்றால், அமர்வு-அடுக்கு நெறிமுறை அதை மூடும் மற்றும் அதை மீண்டும் திறக்கும். இது முழு அல்லது அரை இரட்டைச் செயல்பாடுகளை வழங்குகிறது அத்துடன் பரிமாற்ற செய்தி ஓட்டத்தில் ஒத்திசைவு புள்ளிகளை வழங்குகிறது[1].
மண்டல தகவல் நெறிமுறையானது(ZIP – Zone Information Protocol) அமர்வு அடுக்கு செயல்படுத்தல்களின் மற்றைய எடுத்துக்காட்டுக்களில் அடங்கும். AppleTalk நெறிமுறை பெயர் பிணைப்பு செயல்முறையை ஒருங்கிணைக்கும். அமர்வு கட்டுப்பாடு நெறிமுறை(Session Control Protocol (SCP) ) - (சிறப்பு உட்கூறு) - DECnet கட்டம் IV அமர்வு-அடுக்கு நெறிமுறை.
சேவைகள்
OSI மாதிரியில் அமர்வு அடுக்கானது அமர்வுகளை சோதனை செய்தல் மற்றும் மீட்பு என்பவற்றுக்கு பொறுப்பானது. இது, பல்வேறு ஆதாரங்களில் இருந்து தோற்றுவிக்கப்பட்ட வெவ்வேறு தகவல் ஓட்டங்களை ஒன்றாக இணைய அல்லது ஒருங்கிணைய அனுமதிக்கிறது.
அமர்வு அடுக்கின் ஒரு எடுத்துக்காட்டு பயன்பாடு session beans ஆகும். இது அமர்வு இயக்கத்தில் இருக்கும் வரை மட்டுமே இயக்கத்தில் இருக்கும், அமர்வு துண்டிக்கப்படும் போது நீக்கப்படும். JAVA உருவாக்குனர்கள் இவற்றை ஒரு வலை அமர்வின் போது பயனர் பற்றிய தகவல்களை சேமிக்க பயன்படுத்த முடியும்.
ஒரு உதாரணப் பயன்பாடு வலை மாநாடு(web conferencing) ஆகும், இதில் ஒலி மற்றும் காணொளி ஓட்டத்தில் உதட்டு ஒத்திசைவு பிரச்சினைகளை தவிர்க்க ஒத்தியங்கு இருக்க வேண்டும். ஓட்ட கட்டுப்பாடானது திரையில் காட்டப்படும் நபர் தற்போதைய பேச்சாளராக உள்ளார் என்பதை உறுதிசெய்யும்.
மற்றொரு பயன்பாடு நேரடி தொலைக்காட்சி நிகழ்ச்சிகள் உள்ளது, அமைதியான நேரத்தை அல்லது அதிகப்படியாக ஒன்றுடன் ஒன்று சேர்வதை தவிர்க்க ஒலி மற்றும் காணொளி ஓட்டங்கள் ஒன்று மற்றொண்டுடன் இணைக்கப்பட்டு அல்லது மாற்றப்பட்டு உள்ளன.
TCP/IP மாதிரியுடன் ஒப்பீடு
TCP / IP மாதிரியில் OSI மாதிரியின் வழக்கமான போக்குவரத்து நெறிமுறையுடனான தொடர்பிலுள்ள அமர்வுகளை நிர்வகித்தல் போக்குவரத்து நெறிமுறையில் உள்ளடக்கப்பட்டுள்ளது இல்லையெனில் பயன்பாட்டு அடுக்கு நெறிமுறைகளில் கருதப்படுகிறது. TCP / IPஅடுக்குகள் இயக்க எல்லை விளக்கங்கள் ஆகும். இவை இயக்க நடைமுறைகள் மற்றும் தரவுப் பொருட்கள் சம்பந்தமான விரிவான குறிப்புக்கள் இல்லை.
References
<references group=" ITU-T Recommendation X.225" /> ITU-T Recommendation X.225
மேற்கோள்கள்
பகுப்பு:கணினியியல்
எல்ம்வூட் பார்க், நியூ ஜேர்சி
எல்ம்வூட் பார்க் (Elmwood Park) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் கவுன்டியில் அமைந்துள்ள ஒரு தன்னாட்சியுள்ள நகரமாகும்.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 19,403 ஆகும். எல்ம்வூட் பார்க் நகரத்தின் மக்கள் தொகை அடர்த்தி ஒரு கிலோ மீற்றருக்கு 7,327.9 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
பபானிபூர் (சட்டமன்றத் தொகுதி)
பபானிபூர்  (Bhabanipur) (ভবানীপুর বিধানসভা কেন্দ্র) என்பது இந்தியாவின் மேற்கு வங்காளம் மாநிலத்திலிருக்கும் கொல்கத்தா நாடாளுமன்ற தொகுதிக்குள் 2011 ஆம் ஆண்டு உருவாக்கப்பட்ட ஒரு சட்டமன்றத் தொகுதி ஆகும். தொகுதி மறுசீரமைப்பின்படி காலிகட் தொகுதி இல்லாமற்போனது. பபானிபூர் சட்டமன்ற தொகுதியில் 2011 ஆம் ஆண்டு நடந்த தேர்தலில் திரிணமூல் காங்கிரசு தலைவர் மம்தா பானர்ஜி 77.46 சதவிகித வாக்குகள் பெற்று வெற்றி பெற்றார்.
தொகுதியில் அடங்கியுள்ள பகுதிகள்
பபானிபூர் சட்டமன்றத் தொகுதியில் கொல்கத்தா மாநகராட்சியை சார்ந்த 63, 70, 71, 72, 73, 74, 77 மற்றும் 82 ஆகிய வார்டுகள் உள்ளன.
மேற்கோள்கள்
பகுப்பு:மேற்கு வங்காள சட்டமன்றத் தொகுதிகள்
பயணிப் புறா
பயணிப் புறா (ஆங்கிலப் பெயர்: Passenger pigeon, உயிரியல் பெயர்: Ectopistes migratorius) என்பது ஒரு அற்றுவிட்ட புறா இனம் ஆகும். இது வட அமெரிக்காவில் வாழ்ந்த ஒரு அகணிய உயிரி ஆகும். இதன் ஆங்கிலப் பெயர் பிரெஞ்சு வார்த்தையான பேசஜரில் இருந்து தோன்றியது. இதற்குக் "கடந்து செல்லும்" என்று பொருள். இதன் உயிரியல் பெயர் இதன் இடம்பெயரும் பண்பையும் குறிக்கிறது. இதன் வடிவம் ஆமைப் புறாவை ஒத்திருக்கும். ஆமைப்புறா இதன் நெருங்கிய உறவினர் என்று கருதப்பட்டது. சில சமயங்களில் இரண்டும் குழப்பிக்கொள்ளப்படும். ஆனால் மரபியல் ஆய்வானது படஜியோனஸசு என்கிற பேரினமே பயணிப்புறாவுடன் நெருங்கிய தொடர்புடையது, ஆமைப்புறாவின் பேரினமான ஜெனைடா அல்ல என்கிறது.
பயணிப் புறாக்கள் தொல்குடி அமெரிக்கர்களால் வேட்டையாடப்பட்டன. ஆனால் ஐரோப்பியர்களின் வருகைக்குப்பிறகே வேட்டை தீவிரமாக நடைபெற்றது, முக்கியமாக 19ம் நூற்றாண்டில். இதன் இறைச்சி, விலை குறைந்ததாக இருந்ததால் வணிகமயமாக்கப்பட்டது. இதனால் பல ஆண்டுகளுக்கு இவை பெரும் அளவில் வேட்டையாடப்பட்டன. இவற்றின் எண்ணிக்கைக் குறைவு மற்றும் அழிவிற்கு வேறு பல காரணங்களும் உண்டு. காடுகள் அழிப்பு இதன் வாழ்விடத்தை அழித்தது. 1800-1870ல் இவை மெதுவாக அழியத் தொடங்கின, 1870-1890ல் வேகமாக அழியத் தொடங்கின. கடைசிக் காட்டுப் பறவையானது 1901ல் சுடப்பட்டது. கடைசிக் கூண்டுப் பறவைகள் 20ம் நூற்றாண்டின் ஆரம்பத்தில் மூன்று குழுக்களாகப் பிரிக்கப்பட்டன. இதில் சில பறவைகள் உயிருடன் இருக்கும்போது புகைப்படங்களும் எடுக்கப்பட்டன. மார்த்தா, என்ற புறாவே கடைசிப் பயணிப்புறாவாகக் கருதப்படுகிறது. இது சின்சினாட்டி மிருகக் காட்சிச் சாலையில் செப்டம்பர் 1, 1914ல் இறந்தது. மனித நடவடிக்கைகளால் உயிரினங்கள் அழிவதற்கு இதுவே ஒரு குறிப்பிடத்தகுந்த எடுத்துக்காட்டாகும்.
ஹசீபுல் ஹக்
ஹசீபுல் ஹக் (Hasibul Haque, பிறப்பு: அக்டோபர் 27 1986, வங்காளதேசத் துடுப்பாட்டக்காரர்), இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1986 பிறப்புகள் பகுப்பு:வாழும் நபர்கள்
டி. ஆர். ஜிலியாங்
'''டி. ஆர். சிலியாங்' (T. R. Zeliang'')  நாகாலாந்து மக்கள் முன்னணியைச் சேர்ந்த அரசியல்வாதியும் நாகாலாந்து மாநிலத்தின் முன்னாள்  முதலமைச்சரும் ஆவார். 11 ஆண்டுகளாக தொடர்ந்து முதலமைச்சராகப் பணியாற்றிய நைபியு ரியோ அந்த மாநிலத்தில் உள்ள ஒரே நாடாளுமன்ற தொகுதியில் பாரதிய ஜனதா கூட்டணி சார்பில் வெற்றி பெற்று தமது பதவியிலிருந்து விலகியதை அடுத்து இவர் மே 24, 2014 அன்று பதவி ஏற்றுக் கொண்டார். முன்னதாக நைபியு ரியோ அமைச்சரவையில் திட்டம் மற்றும் ஒருங்கிணைப்புத் துறை அமைச்சராக பொறுப்பில் இருந்தார். இந்திய நாடாளுமன்றத்தின் மேலவையான மாநிலங்களவையின் உறுப்பினராகவும் இருந்துள்ளார்.
மேற்சான்றுகள்
பகுப்பு:நாகாலாந்து முதலமைச்சர்கள் பகுப்பு:1952 பிறப்புகள் பகுப்பு:வாழும் நபர்கள்
சகுனி
சகுனி (சமசுகிருதம்: शकुनि) (ஆங்கிலம்: Shakuni) மகாபாரதக் கதையில் வரும் கௌரவர்களின் தாயான காந்தாரியின் தம்பி ஆவார். இவர் தனது மருமகனான துரியோதனனிடம் மிகுந்த அன்பு கொண்டிருந்தார். இவர் பாண்டவர்களுடன் சூதாடி, அவர்களுடைய நாட்டை தனது மருமகனுக்கு வென்று கொடுத்தார். சகுனியின் தந்தை சுபலன். சகுனியின் மகன் உல்லூகன்.
குருச்சேத்திரப் போர்க் களத்தில், சகாதேவனால் சகுனி கொல்லப்பட்டான்.
சகுனியின் சகோதரர்கள் வருஷன், அசலன்.
காந்தாரி - ஓர் விதவை
காந்தார நாட்டு மன்னன் சுபலன் இவரின் கடைசி மகன்தான் சகுனி. காந்தாரி திருமணம் குறித்து எழுந்த சர்ச்சை குறித்து விசாரித்து வர பீஷ்மர், ஒற்றர்களை காந்தார நாட்டுக்கு அனுப்பினார். காந்தாரியின் முதல் கணவருக்கு ஆயுள் இல்லை என்றும், அதனால் காந்தாரியை ஒரு ஆட்டுக்கடாவுக்கு மணம் செய்வித்தும், பிறகு அந்த ஆட்டை பலியிட்டதாகவும் ஒற்றர்கள் தெரிவித்தார்கள், நுணுக்கமாய் அன்றைய சாத்திரப்படி பார்த்தால் காந்தாரி ஒரு விதவை ஆவார்.
சிறையில்
ஆடு மட்டும் பலி கொடுக்கப்படாமல் இருந்திருந்தால் கௌரவர்களின் தந்தை ஆட்டுகடாவாகியிருக்கும் என்று சோதிடர்கள் கூறியது பீஷ்மர்க்கு அதிக கோபத்தைத் தூண்டியது. "என்னை சுவலன் ஏமாற்றிவிட்டான், ஒரு விதவையையா? என் வீட்டுக்கு மருமகளாக கொண்டு வந்தேன், உலகுக்கு தெரிந்தால் நகைப்புக்கு இடமாகுமே, சுவலன் குடும்பத்தை அழித்து அந்த ரகசியத்தை வெளிவராமல் செய்துவிடுகிறேன்" என்று சுவலனையும், அவன் மகன்களையும் பிடித்து சிறையில் அடைத்தார். ஒரு குடும்பத்தையே கொல்வது அதர்மம் என்பதை அறிந்த பீஷ்மர் தினமும் ஒரு கைப்பிடி அரிசி மட்டும் உண்ணக்கொடுத்தார். "ஒரு குடும்பத்தையே கொல்வது அதர்மம் என்பதை அறிந்த பீஷ்மர் அந்த நியதியை மீறாமல் சிறிது உணவே தருகிறார். இன்னும் கொஞ்சம் உணவை கேட்பதும் நமக்கு அதர்மம் எனவே பட்டினி கிடந்து தான் மடியவேண்டும். உணவு தரப்படும்போது மகளின் வீட்டிலிருந்து ஓடுவதும்" அதர்மம் என்று சுபலன் அறிந்திருந்தார். நாட்கள் செல்லச்செல்ல நிலைமை மோசமாகியது, சகோதரர்களுக்குள் உணவுக்காக சண்டை வந்தது, சுபலன் ஒரு யோசனை சொன்னான் "நம்மில் யாராவது புத்திசாலியானவன் ஒருவன் மட்டும் உணவை உண்டு பிழைத்து, இந்த அநியாயத்தைச் செய்த பீஷ்மரை பழிவாங்கட்டும்" இந்த யோசனைக்கு அனைவரும் உடன்பட்டனர்.
சகுனி தோற்றம்
வயதில் இளையவனான சகுனிதான் உணவை சாப்பிட தேர்ந்தெடுக்கப்பட்டான். குடும்பத்தில் சகுனியின் முன் பட்டினி கிடந்து ஒவ்வொருவராக மடிந்தனர். இறக்கும் முன் சுவலன் சகுனியின் கால்களில் ஒரு காலின் கணுக்காலை அடித்து உடைத்தான், "இனி நீ நடக்கும் போதெல்லாம் நொண்டுவாய், ஒவ்வொரு முறை நொண்டும் போதும் கௌரவர் செய்த அநீதியை நினைவில் கொள், அவர்களை மன்னிக்காதே" என்றார். சகுனிக்கு தாயத்தின் மீது ஒரு சபலம் உண்டு என்று சுவலனுக்கு தெரியும், சாகும் தறுவாயில் தன் மகனிடம் "நான் இறந்த பிறகு என் கை விரல் எலும்புகளை எடுத்து தாயக்கட்டையை உண்டாக்கு, அதில் என் ஆத்திரம் முழுவதும் நிறைந்து இருக்கும் நீ எப்படி தாயக்கட்டையை போட்டாலும் நீ விரும்பியபடியே எண்ணிக்கை விழும் நீயே எப்போதும் வெற்றி பெறுவாய்" என்றார். சிறிது காலத்தில் சுவலனும், அவனது பிள்ளைகளும் இறந்துப் போயினர். சகுனி மட்டும் தப்பிப் பிழைத்து கௌரவர்களுடன் பீஷ்மரின் கவனிப்பில், பாதுகாப்பில் வாழ்ந்தான். கௌரவர்களின் நண்பனாகக் காட்டிக்கொண்டான், ஆனால் பீஷ்மர் தன் குடும்பத்தை அழித்தது போல பீஷ்மரின் குடும்ப வீழ்ச்சிக்காக திட்டமிட்டுக்கொண்டே இருந்தான்.
சகுனியின் திட்டம்
பாண்டவர்களின் இந்திரப்பிரஸ்தத்திலிருந்து அவமானப்பட்டு திரும்பிய துரியோதனன் மனமுடைந்துப் போயிருந்தான், பொறாமை எனும் தீ அவனுக்குள் பொங்கி வழிந்தது. அவர்களின் நாடு என்னுடையதைவிட செல்வமிக்கது, அவர்களின் செல்வாக்கோ மிகப் பெரியது என்ற தாழ்வான மன அழுத்தத்தில் இருந்தான். துரியோதனனின் மன ஓட்டத்தை அறிந்த சகுனி தனது திட்டத்தை அவனிடம் தெரிவித்தான். அறத்தில் தருமர் உயர்ந்தவராக இருக்கலாம், ஆனால் அவரிடம் கூட ஒரு பலவீனமுள்ளது, அவருக்கு சூதாட்டம் மிகவும் விருப்பம் அவரை சூதாட்டத்திற்கு அழையுங்கள், மோசமான ஆட்டம் ஆடுபவராக இருந்தாலும் ஒரு சத்திரியன் சூதாட முடியாது என்று சொல்லமுடியாது. "உனக்குப் பதிலாக நான் ஆடுகிறேன். நான் தாய ஆட்டத்தில் எவ்வளவு கெட்டிக்காரன் என்பது உனக்குத் தெரியும், நான் நினைக்கிறபடி தாயக்கட்டைகளை விழவைக்க முடியும், ஒவ்வொரு வெற்றியுடனும் பாண்டவர்கள் வைத்திருக்கும் எல்லாவற்றையும் உனக்கு பிடுங்கித் தருகிறேன், நீ இந்திரப்பிரஸ்தத்தின் மன்னனாக முடிசூட்டிக்கொள், பாண்டவர்கள் பிச்சைக்காரர்களாகி நிற்பார்கள்". இதற்கு துரியோதனன் இரட்டிப்பு சந்தோசமடைந்தான், ஆனால் தன் மாமன் குரு வம்சத்தையே அழிக்கப் போகிறான் என்பதை உணராத துரியோதனன்.
சூதாட்டம்
ஹஸ்தினாபுரத்திலிருந்து சூதாட்டப்போட்டிக்கு அழைப்பு வந்தது, அதை ஏற்காவிட்டால் நன்றாக இருக்காது என்றார் தருமர். சூதாட்ட அழைப்பு வந்தபோது கிருஷ்ணன் துவாரகையில் சிசுபாலனின் சினேகிதர்களான சால்வன் மற்றும் தந்தவக்கிரனுடன் போர்புரிந்து கொண்டுருந்தார். சூதாட்ட நாளன்று கிருஷ்ணனோ,திரௌபதியோ தங்கள் அருகில் இருக்க வேண்டும் என்று காத்திராமல் சூதாட சென்றார்கள் பாண்டவர்கள். கௌரவர் சார்பில் சகுனியும், பாண்டவர் சார்பில் யுதிஷ்டிரனும் சூதாடினார்கள். துவக்கத்தில் பணயத்தொகை குறைவாக இருந்தது. சகுனி ஒவ்வொருமுறையும் தாயக் கட்டையை உருட்டிவிட்டு பார் நான் வென்றுவிட்டேன் என்பார். இழந்ததை எல்லாம் மீட்க வேண்டும் என்ற யுதிஷ்டிரனின் ஆசையை கிளரிவிட்டு, ஒவ்வொரு தடவையும் "நான்தான் வென்றேன், நான்தான் வென்றேன்", என்று யுதிஷ்டிரனின் விளையாட்டு வேகத்தைக் கூட்டி ஆட்டம் சூடுபிடித்து வரும் வேளையில் "போதும் நிறுத்துங்கள்" பின் வாங்குவதில் அவமானமில்லை, மதுராவை மீட்கும்போது 17 முறை கிருஷ்ணனும் பின் வாங்கியுள்ளார் என்றனர் பாண்டவர், ஆனால் தருமர் ஏற்க மறுத்துவிட்டார். பீஷ்மர், விதுரன், துரோணர், கிருபர் போன்றவர்கள் அமைதியாகப் பார்த்துக்கொண்டுருந்தனர். "இந்த பைத்தியக்கார ஆட்டத்தை நிறுத்துங்கள்" என்றார் விதுரன். திருதராஷ்டிரன் கூடாது, தருமர் ஒரு மன்னன் என்பதால் அவரே முடிவு எடுக்க தகுதியுள்ளவர் என்றார்.
இழப்பு
தருமர் சூதாட்டத்தில் தனது ரதங்கள், சேனைகள், யானைகள், குதிரைகள், பணிப்பெண்கள், பணியாட்கள், நாடு என அனைத்தையும் இழந்த நிலையில் யாரும் எதிர்பார்க்காத வகையில் பதினொராவது ஆட்டத்தில் தன் சகோதரர்கள் ஒவ்வொருவராக பணயம் வைக்க தொடங்கினார். முதலில் நகுலன், பின் சகாதேவன், தொடர்ந்து பீமன், வில்வித்தையில் தேர்ந்த அருச்சுனன் என எல்லோரையும் இழந்தார். இறுதியில் தருமர் தன்னையே வைத்து இழந்தார். ஆனால் ஆட்டத்தை மட்டும் நிறுத்தவில்லை. "திரெளபதியை பணயமாக வைக்கப்போகிறேன்" என்றார், மண்டபத்தில் இருந்த அத்தனை பேரும் அதிர்ந்தார்கள் துரியோதனன் புன்னகைத்து பணயத்தை ஏற்றுக்கொண்டார். பதினேழாவது முறையாக சகுனி தாயக்கட்டையை உருட்டினார். "பார் நான்தான் வென்றேன்" என்றார், அனைத்தையும் இழந்து நின்றார் தருமர். துரியோதனன் தம்பி துச்சாதனனை அழைத்து திரௌதியை சூதாட்ட மண்டபத்திற்கு வழுக்கட்டாயமாக இழுத்து வரச்செய்து துகிலுரியச் செய்தான். தொடர்ந்து பாண்டவர்களையும் அவ்வாறே செய்ய துரியோதனன் கட்டளையிட்டான் யாரும் எதுவும் பேசவில்லை, மூத்தவர்கள் பீஷ்மர் உட்பட அனைவரும் அமைதி காத்தனர்.
இவர் பாண்டவர்களில் ஒருவரான சகாதேவனால் குருச்சேத்திரப் போரில் கொல்லப்பட்டார். சகுனியின் மகன் உல்லூகன் அபிமன்யுவால் கொல்லப்பட்டான்.
வெளி இணைப்புகள்
பகுப்பு:இந்து தொன்மவியல் மாந்தர் பகுப்பு:மகாபாரதக் கதை மாந்தர்கள்
சுடோத்தார்டு இயந்திரம்
சுடோத்தார்டு இயந்திரம் (Stoddard engine) எனப்படும் ஆற்றல் உற்பத்தி இயந்திரத்தின் இரண்டு பதிப்புகளை எலியட் யே. சுடோத்தார்டு கண்டுபிடித்து காப்புரிமை பெற்றார். முதலாவது கண்டுபிடிப்பு 1919 ஆம் ஆண்டிலும் இரண்டாவது கண்டுபிடிப்பு 1933 ஆம் ஆண்டிலும் நிகழ்ந்தன. பொது இயந்திர வகைப்பாடு என்பது வால்வுகள் எனப்படும் அடைப்பான்களும் ஒற்றை-கட்ட வாயு இயக்கு நீர்மம் (அதாவது சூடான காற்று இயந்திரம்) கொண்ட வெளியெரி இயந்திரமாகும். உட்புறமாக வேலை செய்யும் பாய்மம் அசலாக காற்றாகும். இருப்பினும் நவீன இயந்திரங்களில் ஈலியம், ஐதரசன் போன்ற மற்ற வாயுக்கள் பயன்படுத்தப்படுகின்றன. அடைப்பான்களைப் பயன்படுத்துவதால் கிடைக்கும் ஒரு சாத்தியமான வெப்ப இயக்கவியல் நன்மை என்னவென்றால் அடைப்பானற்ற கலக்கும் இயந்திரத்தில் ஏற்படும் இயந்திர செயல்திறன் குறைவும் சக்திவெளியீடு குறைவும் நீங்கும் என்பதாகும்.
1919 சுடோத்தார்டு இயந்திரம்
1919 சுடோத்தார்டு சுழற்சியின் பொதுவான வெப்ப இயக்கவியல் செயல்முறைகள்: : சுகாட்ச்சு யோக் எனப்படும் பரிமாற்று இயக்க இயந்திரத்தில் காப்புரிமையில் உள்ள இயந்திர வடிவமைப்பு பயன்படுத்தப்படுகிறது. .
1933 சுடோத்தார்டு இயந்திரம்
1933 ஆம் ஆண்டு வடிவமைப்பில் சுடோத்தார்டு முந்தைய 1919 ஆம் ஆண்டு உருவாக்கிய இயந்திரப் பதிப்பின் அதே பொதுவான வெப்ப இயக்கவியல் செயல்முறைகளைப் பராமரித்து  வெப்பப் பரிமாற்றிகளின்  உட்புற அளவை மட்டும்  குறைத்தார்.
புற இணைப்புகள்
பகுப்பு:வெப்பவியக்கவியல் சுழற்சிகள் பகுப்பு:கடுங்குளிரியல்
பைப்பா
=பைப்பா=
தவளைகளில் ஒரு வகை. தென் அமெரிக்காவில் வாழ்கிறது. மற்றத் தவளைகளில் காணப்படாத சில இயல்புகள் இதில் காணப்படுகின்றன. நாவில்லா அகிளாசா (Aglossa) என்னும் பிரிவுக்குட்பட்டதாகும். மற்ற நாவுள்ள தவளைகள் பானிரோகிளாஸா (Phaneroglossa) என்னும் பிரிவினைச் சேர்ந்தது.
அமைப்பு
கண்கள் சிறியவை. அவை அகலமான தலையின் மேற்பக்கத்தில் அமைந்துள்ளன. விரல்களின் நுனியில் நட்சத்திரம் போன்ற வடிவுள்ள நீட்சிகள் இருக்கும். இந்த நீட்சிகளினுள்ளே எலும்பு எதுவும் இருப்பதில்லை. இவை வெறும் இணைப்புத்திசுவினால் ஆனது. சில இனங்களில் இவ்வித நீட்சிகள் தாடைகளிலிருந்தும் உண்டாகும்.
முட்டைகள்
பெண் தவளைகளின் முதுகு முட்டைகளை வைத்துக் காக்கும் சினைப்பையாகப் (Brood pouch) பயன்படும். அதிலே ஆங்காங்கே இருக்கும் குழிகளிலே முட்டைகள் இடப்பெறும். ஒவ்வொரு குழியின்மேலும் ஒரு மூடிபோன்ற தோல் மடிப்பு இருக்கும். முட்டை இந்தக் குழியிலேயே வளர்ந்து, சிறு தலைப்பிரட்டையாக முதிரும். தலைப்பிரட்டை பிறகு நீருக்குள்ளே போகும்.
கருவுறுதல்
கருவுறுதல் பெண் தவளைகளின் உள்ளே நடைபெறும். சாதாரணமாகத் தவளைகளில் கருவுறுதல் உடலுக்கு வெளியே நீரில் நடக்கும். பெண் பைப்பா முட்டைகளை முதுகின்மேல் கொண்டு போகும். தலைப்பிரட்டைகள் வெளிவருவதற்கு முன்னரே அவற்றின் வாலானது உள்ளுறிஞ்சப்படும். அதனால் வெளிவரும் பிராணி ஏறக்குறைய தவளை வடிவிலேயே இருக்கும்.
பகுப்பு:கரூர் மாவட்ட ஆசிரியர்கள் தொடங்கிய கட்டுரைகள்
சீபூத்தீ (நகரம்)
சீபூத்தீ நகரம்(جيبوتي, அல்லது ஜீபூத்தீ நகரம் எனப்படுவது Ville de Djibouti, Magaalada Jabuuti, Gabuuti), சிபூட்டி நாட்டின் தலைநகரமும் மிகப்பெரிய நகரமும் ஆகும். இது தஜோரா வளைகுடாவில் கடற்கரைப் பகுதியான சிபூட்டி பிரதேசத்தில் அமைந்துள்ளது. சுமார் 600,000 மக்கள் தொகையைக் கொண்ட இந்நகரில் நாட்டின் மக்கட்டொகையில் அறுபது வீதமானோர் வசிக்கின்றனர். 1888 இல் ஆட்சி புரிந்த சோமாலிய, அபார் சுல்தான்களிடமிருந்து பிரெஞ்சுக்காரர்களால் குத்தகைக்குப் பெறப்பட்ட பிரதேசத்தில் இந்நகரம் அமைக்கப்பட்டது.
அமைவிடத்தின் அடிப்படையில் ஏற்பட்ட பெயரான தஜோரா வளைகுடாவின் முத்து என அழைக்கப்படும் இந்நகரம் உலகில் அதிக கப்பற் போக்குவர்த்து நடைபெறும் பாதைகளுக்கு அண்மையாக அமைந்துள்ளது. இதனால் கப்பல்கள் எரிபொருள் நிரப்புவதற்கும் கப்பல்களுக்கிடையே பொருட்களை மாற்றுவதற்குமான நிலையமாக இந்நகரம் விளங்குகின்றது.
பகுப்பு:ஆப்பிரிக்கத் தலைநகரங்கள் பகுப்பு:சிபூட்டி
சீசியம் அசைடு
சீசியம் அசைடு (Caesium azide) CsN3 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.சீசியமும் அசைடும் சேர்ந்து இச்சேர்மம் உருவாகிறது.
கட்டமைப்பு
KN3, RbN3, மற்றும் TlN3 சேர்மங்களின் கட்டமைப்பை ஒத்த கட்டமைப்பையே சீசியம் அசைடும் ஏற்கிறது. நாற்கோண உருக்குலைந்த சீசியம் குளோரைடு கட்டமைப்பில் ஒவ்வோர் அசைடு அயனியும் எட்டு உலோக நேர்மின் அயனிகளுடன் ஒருங்கிணைந்து படிகமாகிறது. ஒவ்வோர் உலோக நேர்மின் அயனியும் எட்டு விளிம்புநிலை நைட்ரசன் மையங்களுடன் ஒருங்கிணைகின்றன. 151 பாகை செல்சியசு வெப்பநிலைக்கு சூடுபடுத்தப்படும்பொது இக்கட்டமைப்பு கனசதுர கட்டமைப்புக்கு மாற்றமடைகிறது.
தயாரிப்பு
ஐதரசோயிசிக் அமிலத்தையும் சீசியம் ஐதராக்சைடையும் சேர்த்து நடுநிலையாக்கல் வினைக்கு உட்படுத்தி சீசியம் அசைடை தயாரிக்கலாம்.:
சீசியம் கார்பனேட்டையும் ஒரு காரமாகப் பயன்படுத்தி இவ்வினையை நிகழ்த்தலாம்
வினைகள்
சிசியம் அசைடை வெற்றிடத்தில் வெப்பச் சிதைவுக்கு உட்படுத்தி மீத்தூய சீசியம் உலோகத்தை தயாரிக்கலாம்.:
மேற்கோள்கள்
பகுப்பு:சீசியம் சேர்மங்கள் பகுப்பு:அசைடுகள்
பிரை ஒட்டோ
பிரை பால் ஓட்டோ (Frei Paul Otto) என்பவர் ஒரு செருமன் கட்டிடக்கலைஞரும் அமைப்புப் பொறியாளரும் ஆவார். இழுவை அமைப்புக்கள், மென்றகட்டு அமைப்புக்கள் உள்ளிட்ட இவரது இலகு கட்டமைப்புக்கள் பலரது கவனத்தை இவர்பால் ஈர்த்தன. 1972 இல் மியூனிச்சில் இடம்பெற்ற கோடைகால ஒலிம்பிக் விளையாட்டரங்கின் கூரையும் இவ்வாறான அமைப்பாகும். 2006 க்கான பிரித்தானியக் கட்டிடக்கலைஞர்களுக்கான அரச நிறுவனத்தின் தங்கப்பதக்கம் ஓட்டோவுக்கு வழங்கப்பட்டது. ஓட்டோ இறப்பதற்குச் சற்று முன்னராக 2015 ஆம் ஆண்டில் கட்டிடக்கலைக்கான பிரிட்ஸ்கர் பரிசையும் இவர் பெற்றார்.
இளமைக் காலம்
ஓட்டோ செருமனியில் உள்ள சீக்மார் என்னும் இடத்தில் பிறந்து பேர்லினில் வளர்ந்தார். இவர் பேர்லினில் கட்டிடக்கலை பயின்றார். பின்னர், Luftwaffe க்குள் இழுக்கப்பட்டு இரண்டாம் உலகப் போரின் இறுதி ஆண்டுகளில் போர் விமானியாகப் பணியாற்றினார். போருக்குப் பின்னர் பிரான்சில் இருந்த போர்க் கைதிகள் முகாமில் இவருக்குப் பயிற்சி கிடைத்தது. விமானப் பொறியியல் பயிற்சி, கட்டிடப் பொருட்கள் பற்றாக்குறை, வீடுகளுக்கான அவசரத் தேவை ஆகியவை காரணமாக, வீடுகளுக்காகக் கூடாரங்களைப் பயன்படுத்துவதற்கான சோதனைகளில் ஈடுபட்டார். போர் முடிந்த பின்னர் குறுகிய காலம் ஐக்கிய அமெரிக்காவில் கல்விகற்ற இவர், எரிக் மென்டெல்சன், மீஸ் வான் டெர் ரோ, ரிச்சார்ட் நியூட்ரா, பிராங்க் லோயிட் ரைட் போன்ற புகழ் பெற்ற கட்டிடக் கலைஞர்களைச் சந்தித்துள்ளார். 1952 ஆம் ஆண்டில் செருமனியில் ஒரு தனியார் நிறுவனத்தை இவர் தொடங்கினார். காசெல் என்னும் இடத்தில் நடந்த “பெடரல் பூங்காக் கண்காட்சியில் அமைக்கப்பட்ட இவரது வடிவக் கம்பிவட வலை இசை அரங்கம், இவர் மீது முதல் குறிப்பிடத்தக்க கவனம் ஏற்படக் காரணமாயிற்று. 1954 இல் இழுவைக் கட்டுமானத் துறையில் இவருக்கு முனைவர் பட்டம் கிடைத்தது.
இலகு இழுவை மற்றும் மென்றகட்டுக் கட்டமைப்புக்களில் சிறப்புத் திறமை பெற்ற அமைப்புக் கணிதம், குடிசார் பொறியியல் ஆகியவற்றின் முன்னேற்றங்களுக்கு முன்னோடியாகவும் திகழ்ந்தார். 1964 இல் இசிடட்கார்ட் பல்கலைக்கழகத்தில் இலகுக் கட்டமைப்புக்களுக்கான நிறுவனம் ஒன்றை உருவாக்கிய ஓட்டோ, பல்கலைக் கழகப் பேராசிரியராக ஓய்வு பெறும்வரை அந்நிறுவனத்தின் தலைவராகப் பணியாற்றினார். 1967 இன் மொன்ட்ரீல் கண்காட்சிக்கான செருமன் அரங்கம், 1972 மியூனிச் ஒலிம்பிக் அரங்கின் கூரை, என்பன இவரது முக்கியமான வேலைகளுள் அடங்கும். இவர் உலகின் பல இடங்களிலும் விரிவுரைகள் ஆற்றியுள்ளதுடன், கட்டிடக்கலைக் கழகத்தின் கட்டிடக்கலைப் பள்ளியில் கற்பித்தும் உள்ளார். ஊக்கே பூங்காவில் உள்ள அப்பள்ளியின் காட்டு வளாகத்தில் ஆய்வு வசதிக்கான கட்டிடங்கள் சிலவற்றையும் ஓட்டோ வடிவமைத்துள்ளார்.
இறக்கும்வரை ஓட்டோ ஒரு கட்டிடக் கலைஞராகவும், பொறியாளராகவும் செயற்பட்டு வந்தார். ‘’புரொட்டேஜ் மஹ்மூத் போடோ ராஷ்’’ என்னும் நிறுவனத்தில் சார்பாக மத்திய கிழக்கின் பல திட்டங்களுக்கு இவர் ஆலோசகராகவும் செயற்பட்டார். முழுவதும் கடதாசியாலேயே செய்யப்பட்ட கூரையைக் கொண்ட எக்ஸ்போ 2000 க்கான சப்பான் அரங்கு மிக அண்மைக்காலத்தில் அவர் ஈடுபட்டிருந்த திட்டங்களுள் ஒன்று, இத்திட்டத்தில் சிகெரு பான் என்பவருடன் சேர்ந்து அவர் பணியாற்றியிருந்தார். 2002 ஆம் ஆண்டில், செப்டெம்பர் 11 தாக்குதலையும், அதனால் பாதிக்கப்பட்டோரையும் நினைவு கூரும் வகையில் வெனிசுலா அரங்குக்கான திறந்து மூடக்கூடிய கூரை ஒன்றையும் இன்னொரு நிறுவனத்துடன் சேர்ந்து வடிவமைத்தார்.
மேற்கோள்கள்
பகுப்பு:கட்டிடக் கலைஞர்கள் பகுப்பு:பொறியியலாளர்கள் பகுப்பு:1925 பிறப்புகள் பகுப்பு:2015 இறப்புகள்
துவாரகேசுவர் ஆறு
துவாரகேசுவர் ஆறு (Dwarakeswar River)(தல்கிசர் என்றும் அழைக்கப்படுகிறது) என்பது இந்திய மாநிலமான மேற்கு வங்கத்தின் மேற்கு பகுதியின் முக்கிய ஆறாகும்.
ஆற்றோட்டம்
இந்த ஆறு புருலியா மாவட்டத்தின் மாதபூருக்கு அருகில் உருவாகி பாங்குரா மாவட்டத்தில் சாட்னாவில் நுழைகிறது. இது மாவட்ட தலைநகர் வழியே பாய்ந்து கிழக்கு பர்தாமன் மாவட்டத்தின் தென்கிழக்கு முனையில் நுழைகிறது. பின்னர் ஹூக்லி மாவட்டம் வழியாகச் செல்கிறது.
சிலாய் ஆறு துவாரகேசுவர் ஆற்றுடன் கட்டாள் அருகே இணைகிறது. இந்த ஆறுகள் இணைந்து உருவாகும் ஆறு இரப்நாராயண் ஆறு எனப்படுகிறது. இரப்நாராயண் ஆறு ஊக்லி ஆற்றுடன் ஹவுரா மாவட்டத்தில் உள்ள காடியார பகுதியில் இணைகிறது.
துவாரகேசுவர் ஆற்றில் நீர் குறைவாக இருக்கும்போது (எந்த பருவத்திலும்) அதிக வண்டல் மண்ணை கொண்டிருக்கிறது. மழைக்காலங்களில் தண்ணீர் அதிகமாகக் காணப்படும் வண்டல் மண் படிவதால் நீரோட்டம் தடைப்படுகிறது. ஆரம்பாக் அருகே ஆற்றுப் படுகையில் குப்பை மற்றும் மனித செயல்பாடுகளால் ஆற்றுப்பாதையானது ஒடுக்கப்பட்டுள்ளது நடவடிக்கைகள்.
திட்டங்கள்
துவாரகேசுவர் ஆற்றில் அணை கட்டுவதற்கான திட்டம் ஒன்று உள்ளது. துவாரகேசுவர் காந்தேசுவரி நீர்த்தேக்கம் குறித்த பூர்வாங்க திட்ட அறிக்கை ஜனவரி 2004இல் மத்திய நீர் ஆணையத்தால் தயாரிப்பதற்கான "கொள்கை அடிப்படையில்" ஒப்புதல் மார்ச் 2004இல் மாநில அரசுக்குத் தெரிவிக்கப்பட்டது.
மேலும் காண்க
இந்தியாவின் ஆறுகள் பட்டியல்
மேற்கோள்கள்
பகுப்பு:இந்திய ஆறுகள் பகுப்பு:மேற்கு வங்க ஆறுகள்
பொருசுபட்டி ஊராட்சி
பொருசுபட்டி ஊராட்சி (Porusupatty Gram Panchayat), தமிழ்நாட்டின், மதுரைமாவட்டம், மதுரை கிழக்கு வட்டம்,  மதுரை கிழக்கு ஊராட்சி ஒன்றியத்தில் அமைந்துள்ளது. இந்த ஊராட்சி, மதுரை கிழக்கு சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1820 ஆகும். இவர்களில் பெண்கள் 836 பேரும் ஆண்கள் 984 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நெடுமரம் ஊராட்சி (சிவகங்கை)
நெடுமரம் ஊராட்சி, தமிழ்நாட்டின் சிவகங்கை மாவட்டத்தில் உள்ள திருப்பத்தூர் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1262 ஆகும். இவர்களில் பெண்கள் 663 பேரும் ஆண்கள் 599 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஹிரன்யாமங்கலம் ஊராட்சி
ஹிரண்யமங்கலம் ஊராட்சி (Hiranyamangalam Gram Panchayat), தமிழ்நாட்டின் கரூர் மாவட்டத்தில் உள்ள குளித்தலை வட்டத்தில் அமைந்துள்ளது. இந்த ஊராட்சி, குளித்தலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 பேர் ஆவர். இவர்களில் பெண்கள் 4475 பேரும் ஆண்கள் 4746 பேரும் உள்ளடங்குவர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வட அத்திலாந்திய ஒப்பந்த அமைப்பு
பரவலாக நேட்டோ (NATO) என அறியப்படும் வட அத்திலாந்திய ஒப்பந்த அமைப்பு (North Atlantic Treaty Organization) என்பது, 1949 ஆம் ஆண்டு ஏப்ரல் 4 ஆம் நாள் வட அத்திலாந்திய ஒப்பந்தம் கையெழுத்தானதன் மூலம் உருவான ஒரு இராணுவக் கூட்டணி ஆகும். இதன் தலைமையகம் பெல்ஜியத்தின் தலைநகரமான பிரசல்சில் உள்ளது. வெளியார் தாக்குதலுக்கு எதிராக பரஸ்பர பாதுகாப்பு உதவி வழங்குவதற்கு இதிலுள்ள உறுப்பு நாடுகள் ஒவ்வொன்றும் இணங்கியதன் மூலம் இவ்வமைப்பு ஒரு கூட்டுப் பாதுகாப்பு முறையைக் கொண்டுள்ளது.
இதன் முதல் சில ஆண்டுகள் இது ஒரு அரசியல் கூட்டணியாகவே செயல்பட்டது. ஆனாலும், கொரியப் போர் இதன் உறுப்பு நாடுகளுக்கு அதிர்ச்சியைக் கொடுத்தது. இதனைத் தொடர்ந்து இரண்டு ஐக்கிய அமெரிக்கத் தளபதிகளின் கீழ் ஒன்றிணைந்த படைக் கட்டமைப்பு ஒன்று உருவாக்கப்பட்டது. இக் கூட்டணியின் முதல் செயலாளர் நாயகமான லார்ட் இஸ்மே என்பவரின் புகழ் பெற்ற கூற்றின்படி, இவ்வமைப்பின் நோக்கம், ரஷ்யர்களை வெளியிலும், அமெரிக்கர்களை உள்ளேயும், ஜேர்மானியர்களைக் கீழேயும் வைத்திருப்பதாகும். பனிப்போர்க் காலம் முழுவதும், ஐக்கிய அமெரிக்காவினதும், ஐரோப்பிய நாடுகளினதும் தொடர்புகளின் பலம் குறித்த ஐயம் நிலவி வந்ததுடன், சோவியத் ஒன்றியத்தின் தாக்குதலுக்கு எதிராக "நாட்டோ" கூட்டணியினர் வழங்கக்கூடிய பாதுகாப்புக் குறித்த கவலைகளும் இருந்தன. இது பிரான்சின் அணுவாயுதத் திட்டத்தின் உருவாக்கத்துக்கும், 1966 இல் பிரான்ஸ் நாட்டோவின் இராணுவக் கட்டமைப்பிலிருந்து விலகுவதற்கும் வழிகோலியது.
மேற்கோள்கள்
பகுப்பு:பன்னாட்டு இராணுவக் கூட்டணிகள்
எமெர்சன், நியூ ஜேர்சி
எமெர்சன் (Emerson) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் கவுன்டியில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இப்பெருநகரம் 2.40 சதுர கிலோ மீற்றர் பரப்பளவைக் கொண்டுள்ளது. இதில் 0.20 சதுர கிலோ மீற்றர் பிரதேசம் நீரினால் சூழப்பட்டுள்ளது. மிகுதி 2.20 சதுர கிலோ மீற்றர் பிரதேசம் நிலத்தினாலும் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 7,401 ஆகும். எமெர்சன் நகரத்தின் மக்கள் தொகை அடர்த்தி ஒரு கிலோ மீற்றருக்கு 3,358.9 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
தொக்காலிக்காடு ஊராட்சி
தொக்காலிக்காடு ஊராட்சி (Thokkalikkadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பட்டுக்கோட்டை வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1471 ஆகும். இவர்களில் பெண்கள் 762 பேரும் ஆண்கள் 709 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சீனு இராமசாமி
சீனுராமசாமி இந்திய திரைப்பட இயக்குநர் அடிப்டையில் ஒரு கவிஞர். தன் தாய் மொழியான தமிழ் மொழியில் படங்களை இயக்கி கொண்டிருக்கும் இவர் 13 அக்டோபர் மாதம்  1975ம் வருடம் மதுரையில் பிறந்தார்.
கூடல்நகர், தென்மேற்கு பருவக்காற்று, நீர்ப்பறவை, இடம் பொருள் ஏவல், தர்மதுரை, கண்ணே கலைமானே மாமனிதன் என ஏழு படங்களை இயக்கியுள்ளார். இடம் பொருள் ஏவல் மற்றும் மாமனிதன் ஆகிய இரு படங்களும் வெளியாவதற்கு தயார் நிலையில் உள்ளது.
எதார்த்த வாழ்வியலின் வெளிகளில் கதைகளை பிரதிபலிக்கும் இயக்குநர் சீனுராமசாமியின் முதல் படமான கூடல்நகர் 2007ம் ஆண்டு வெளியானது பரத், சந்தியா, பாவனா மற்றும் பலர் இதில் நடித்திருந்தார்கள் வெகுஜன மக்களின் பாராட்டையும் விமர்சனரீதியாக பெரும் வரவேற்பை பெற்று தந்தது. பின்பு தாய் மற்றும் மகன் உறவுகளின் அடிப்படையில் இயக்கிய இவருடைய இரண்டாவது படம் தென்மேற்கு பருவக்காற்று 2010ம் ஆண்டு வெளியானது. இத்திரைப்படம் மூன்று தேசிய விருதுகளை வென்றது. சிறந்த திரைப்படம் தமிழுக்காக தென்மேற்கு பருவக்காற்று படத்தின் மூலம் இயக்குநர் சீனுராமசாமி தன்னுடைய முதல் தேசிய விருதை பெற்றார்.
மக்களின் பார்வையிலும் இந்திய சினிமா தளத்திலும் பெரும் பாராட்டையும் மூன்று தேசிய விருதுகளையும் பெற்ற தென்மேற்கு பருவக்காற்று படம் சிறந்த நடிகைக்கான விருதை சரண்யா பொன்வண்ணன் அவர்களுக்கும்,  “கள்ளிக்காட்டில் பெறந்த தாயே” என்ற பாடலுக்கு சிறந்த பாடல் வரிக்கான விருதை கவிப்பேரரசு வைரமுத்து அவர்களுக்கும், சிறந்த திரைப்படம் தமிழுக்கான விருதை இயக்குநர் சீனுராமசாமிக்கும் 58வது தேசிய விருது விழாவில்(புது டில்லி) கொடுத்து கௌரவவிக்கப்பட்டது.
தென்னிந்தியாவில் மிகவும் பிரபலமான நடிகராக இருக்கும் விஜய் சேதுபதியை தமிழ் சினிமாவில் முதல் முறையாக தென்மேற்கு பருவக்காற்று படத்தின் மூலம் கதாநாயகனாக அறிமுகம் செய்து வைத்தார் இயக்குநர் சீனுராமசாமி.
நடிகர் விஜய் சேதுபதி அவர்கள் பல பேட்டிகளில் பதிவு செய்வதுண்டு சினிமா பயணத்தில் இயக்குநர் சீனுராமசாமி அவர்கள் என்னுடைய ஒரு குருநாதர் என்று. தென்மேற்கு பருவக்காற்று படத்திலிருந்தே இவர்களுக்கு இடையிலான உறவுகள் ஆசிரியர் மாணவர்களை போன்றும் மற்றும் சிறந்த நண்பர்களாகவும் வெளிப்படுவதை  ஊடகங்களில் பேட்டிகளின் வழியாக நம்மால் பார்க்க முடிகிறது.
மேலும் இயக்குநர் சீனுராமசாமி அவர்கள் நடிகர் விஜய் சேதுபதிக்கு “மக்கள் செல்வன் விஜய் சேதுபதி” என்ற பட்டத்தை சூட்டினார். இப்பெயர் தென்னிந்திய ரசிகர்களால் பெரும் வரவேற்பையும் கொண்டாட்டத்தையும் பெற்றது. alt=இயக்குநர் சீனு ராமசாமி|thumb|385x385px|இயக்குநர் சீனு ராமசாமி தென்மேற்கு பருவக்காற்று படத்திற்கு பிறகு இவர்கள் இணைந்து இடம் பொருள் ஏவல், தர்மதுரை, மாமனிதன் போன்ற படங்களையும் முடித்துள்ளார்கள்.
உலக சினிமா மற்றும் எதார்த்த வாழ்வியல்
இயக்குநர் சீனுராமசாமி அவர்கள் தமிழர்களின் உள்ளூர் வாழ்வியல் நெறிமுறைகளை அவர்கள் வாழும் இயற்கை சூழலியலுடம் பொருத்தி நிஜ தன்மையுடன் திரைக்கதை அமைப்பதே இவருடைய படங்கள் உலக சினிமா தரத்தில் வெளிப்படுவற்கான காரணமாக உள்ளது. இவர் தேர்வு செய்யும் களத்தில் கேட்கும் வட்டார வழக்கு வார்த்தைகளும் உறவுகளின் உள்ளூர உரையாடளும் இதற்குள் பயன்டுத்தும் உள்ளூர் உளவியல் உத்தேசங்களும் இயக்குநர் சீனுராமசாமி இயக்கத்தின் தனி சிறப்பு.
செயற்கை அரங்குகளுடனும் கணினி சாயங்களும் பூசப்பட்டு திரையரங்குகளில் குவியல் போட்டு கொண்டிருக்கும் படங்களுக்கு மத்தியில் தமிழர்களின் பண்பாட்டு அடையாளங்களையும், கலாச்சார சுவடுகளையும் அதற்குள் படிந்த சத்தியத்தின் கோடுகளையும் காட்சிகளில் வடிவமைப்பது இவரின் எதார்த்ததிற்குள் உள்ள பிரம்மாண்ட வெளிப்பாடு.
இயக்குநர் சீனுராமசாமி தன்னுடைய படங்களில் பெரும் தொழில்நுட்பத்தை எல்லாம் துணைக்கு அழைப்பதில்லை, தான் தேர்வு செய்யும் கதை களத்திலுள்ள மண் சார் உணர்வு சார் தடயங்களையே தன் சினிமாவுக்கான நவீன தொழில்நுட்பமாக கையாளுகிறார் என்பதை நீர்ப்பறவை, தர்மதுரை, கண்ணே கலைமானே படங்களின் காட்சிகளில் நம்மால் உணர முடியும்.
தென்தமிழகத்தின் மண்ணோடும் மக்களோடும் கலந்துகிடக்கும் கணங்களையும் அதன் உடனிருந்து பயணித்த இவரின் அனுபவங்களையும் கொண்டு சினிமாக்களின் வழியாக ஒரு இயக்குநராக இவர் நினைவுப்படுத்தும் கதாபாத்திரங்கள் ரசிகர்களின் மனதில் மகிழ்வான தேக்கத்தை ஏற்படுத்துகிறது. பெண் கதாபாத்திரங்களை மிக கண்ணியத்துடன் காட்டுவது இவருடைய படங்களின் மற்றொரு சிறப்பு.
தமிழ்நாட்டு நிலப்பரப்புகளில் மட்டும் பட பிடிப்புகளை நிகழ்த்தும் இவர் புவியல் சார் சூழலியல் களங்களையும் அதற்குள் அடங்கியுள்ள உயிர்ப்பு தன்மையுள்ள ஆழமான இயற்கை காட்சிகளையும் தமிழர்களின் பார்வைக்கு கொண்டுவந்து சேர்ப்பதில் ஒரு கலை படைப்பாளியாக பெரும் பங்கு வகிக்கிறார்.
இவருடைய படங்களின் உள்நோக்க கருதுகோள் என்பது சமூகத்தில் மனிதாபிமானத்தை மேம்படுத்தக் கூடிய ஒன்றாக மட்டும் உள்ளது.
2015ம் வருடம், தென்தமிழகத்தின் மிகவும் பழமையான பவளவிழாக் கொண்டாடிய மதுரையில் உள்ள மதுரா கல்லூரி, இயக்குநர் சீனு ராமசாமி அவர்களுக்கு “மக்கள் இயக்குநர் சீனுராமசாமி” என்ற பட்டத்தை கொடுத்து கௌரவவித்தது.
முழுமையான கமர்ஷியல் படங்களுக்கும் மாசாலா திணிப்புகளுக்கும் சமரசம் அடையாத இயக்குநர் சீனுராமசாமி, மக்களின் ரசனைகளுக்கு நான் காட்சிகளை வைப்பதில்லை மக்களின் தேவைகளுக்கு தான் காட்சி அமைக்கின்றேன் என்று ஊடக நேர்காணல்களில் உறுதியாக பதிவு செய்கிறார்.
கூடல்நகர் மற்றும் தென்மேற்கு பருவக்காற்று படத்திற்கு பிறகு 2012ம் ஆண்டு சீனுராமசாமி இயக்கத்தில் நீர்ப்பறவை படம் வெளியானது விஷ்ணு, சுனைனா, நந்திதா தாஸ், சரண்யா பொன்வண்ணன், சமுத்திரக்கனி மற்றும் பலர் நடித்திருந்தார்கள். என்.ஆர்.ரகுநந்தன் இசையில் கவிப்பேரரசு வைரமுத்து பாடல் வரிகளை எழுதியிருந்தார், உதயநிதி ஸ்டாலின் தயாரிப்பில் இப்படம் வெளியானது. கடலோர கிராமங்களில் வசிக்கும் மீனவ சமுதாயங்களின் வாழ்வியலை சொன்ன இத்திரைப்படம் தமிழக மக்களிடம் பெரும் பாராட்டையும் நன்மதிப்பையும் பெற்றது இன்று வரை தர்க்க விமர்சனத்தின் அடிப்படையில் ஊடகங்களிலும், வலை தளங்களிலும் பெரிதும் பேசப்பட்டு வருகிறது.
2016ம் ஆண்டு சீனுராமசாமி இயக்கத்தில் வெளியான திரைப்படம் தர்மதுரை ஆர்.கே.சுரேஷ் தாயாரிப்பில் விஜய் சேதுபதி, ஐஸ்வர்யா ராஜேஷ், தமன்னா, ராதிகா மற்றும் பலர் நடித்திருந்தார்கள், யுவன் சங்கர் ராஜா இசையில் கவிப்பேரரசு வைரமுத்து அவர்கள் பாடல் வரிகளை எழுதியிருந்தார். 2016ம் ஆண்டு வெளியான பிரம்மாண்ட வெற்றி படங்களில் இதுவும் ஒன்று. நூறு நாட்களுக்கு மேல் திரையரங்குகளில் ஓடி வசூல்ரீதியாகவும் விமர்சனரீதியாகவும் பெரும் வெற்றியை பெற்றது. மேலும் இப்படத்தில் வரும் “எந்தப் பக்கம் ” என்ற பாடலுக்கு கவிப்பேரரசு வைரமுத்து அவர்களுக்கு சிறந்த பாடல் வரிகளுக்கான தேசிய விருது வழங்கப்பட்டது.
2019ம் ஆண்டு இயக்குநர் சீனுராமசாமியின் இயக்கத்தில் வெளியான திரைப்படம் கண்ணே கலைமானே உதயநிதி ஸ்டாலின் தயாரிப்பில் உதயநிதி ஸ்டாலின், தமன்னா, வடிவுக்கரசி மற்றும் பலர் நடித்திருந்தார்கள் யுவன் சங்கர் ராஜா இசையில் கவிப்பேரரசு வைரமுத்து அவர்கள் பாடல் வரிகளை எழுதியிருந்தார். இயற்கை விவசாயத்தை பற்றிய விழிப்புணர்வையும் இதனுடன் வந்து கை கோர்க்கும் அழகிய காதலையும் பசுமையான கிராமத்து பின்னணியில் இயக்குநர் சீனுராமசாமியால் அரங்கேற்றப்பட்ட ஒரு கவிதை தான் கண்ணே கலைமானே.
தொடக்க காலம்
இயக்குநர் சீனுராமசாமி தன் இளங்கலை(கணிதவியல்) படிப்பை மதுரை மன்னர் திருமலை நாயக்கர் கல்லூரியில் முடித்துள்ளார். நடுநிலை மற்றும் உயர்நிலை பள்ளி படிப்புகளை சார்லஸ் கான்வண்ட் திருநகர் மதுரை, சவிதாபாய்(கோவை) உயர்நிலை பள்ளி மற்றும் டி.வி.எஸ் சுந்தரம் ஐய்யங்கர் மேல்நிலை பள்ளி மதுரையில் முடித்துள்ளார். இவரின் சொந்த ஊரானா திருநகர் பற்றி என் ஊர்-உலகின் சிறந்த பாதை! என்ற தலைப்பில் 2012ம் வருடம் ஆனந்த விகடனில் ஒரு கட்டுரையாக எழுதியுள்ளார்.
இந்திய மற்றும் உலக சினிமா படங்களை பார்பதனாலும், இலக்கியம் மற்றும் நவீன இலக்கியங்களின் தொடர் வாசிப்புகளாலும் சினிமாவை நோக்கி உந்த பெற்ற இயக்குநர் சீனுராமசாமி அவர்கள் ஆரம்ப காலக்கட்டத்தில் முன்னணி விளம்பர நிறுவனங்களில் உதவியாளராகவும் பின்பு இயக்குநர் பாலுமகேந்திராவிடம் உதவி இயக்குநராக பணி புரிந்தார் மற்றும் இயக்குநர் சீமான் அவர்களிடம் வீரநடை என்ற படத்தில் உதவி இயக்குநராக பணி புரிந்துள்ளார்.
புத்தக வெளியீடு
இயக்குநர் சீனுராமசாமி தான் கடந்து வந்த பாதைகளையும், சமுகத்தில் இவரின் பார்வையும் இவருக்கே உரித்தான இலக்கிய ரசனைகளையும் கொண்டு “காற்றால் நடந்தேன் ” என்ற ஒரு கவிதை தொகுப்பையும் வெளியிட்டுள்ளார். இப்புத்தகத்தில் அடங்கிய பல கவிதைகள் ஊடகங்களிலும், பத்திரிக்கைகளிலும், சமூக வலைதளங்களிலும் பெரிதும் பேசப்பட்டுள்ளது.
“ஒரு வீட்டை பற்றிய உரையாடல்” என்ற தலைப்பில் மற்றொரு புத்தகத்தையும் தற்பொழுது எழுதி வருகிறார்.
வெளியிணைப்பு
பகுப்பு:தமிழ்த் திரைப்பட இயக்குநர்கள் பகுப்பு:இந்தியத் திரைப்பட இயக்குநர்கள் பகுப்பு:தேசிய திரைப்பட விருது வென்றவர்கள் பகுப்பு:வாழும் நபர்கள்
பிலிப் பெர்ரி
பிலிப் பெர்ரி (Philip Berry, பிறப்பு: திசம்பர் 28 1966), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 	26 முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1986-1994 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பிலிப் பெர்ரி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1966 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:டர்ஹாம் துடுப்பாட்டக்காரர்கள் பகுப்பு:வாழும் நபர்கள்
சுதா சந்திரன்
சுதா சந்திரன் (பிறப்பு: செப்டம்பர் 27, 1965) ஒரு இந்திய பரதநாட்டியக் கலைஞர் மற்றும் நடிகை ஆவார்.
இந்திய மொழி திரைப்படங்களிலும், சின்னத் திரை தொடர்களிலும் இவர் நடித்துள்ளார்.
மும்பையிலுள்ள மித்பாய் கல்லூரியில் பி.ஏ. பட்டப்படிப்பையும், அதன் பிறகு எம்.ஏ. பொருளியல் படிப்பையும் முடித்து பட்டம் பெற்றார்.
1981-ம் ஆண்டு புனித யாத்திரை மேற்கொண்டபோது இவர் பயணம் செய்த வாகனம் திருச்சிராப்பள்ளி அருகே விபத்துக்குள்ளானது. காயமடைந்த சுதா சந்திரனின் வலது காலின் ஒரு பகுதி அறுவை சிகிச்சையின் மூலம் நீக்கம் செய்யப்பட வேண்டியிருந்தது. இருப்பினும் அவர் நடனக் கலையை கைவிடவில்லை. விபத்தைத் தொடர்ந்து காலினை இழந்த பின், ஜெய்பூர் செயற்கைக் காலை பொருத்திய பிறகு இவர் தொடர்ந்து நடன நிகழ்ச்சிகளில் பங்கேற்று வருகிறார். ஐரோப்பா, கனடா, மத்திய கிழக்கு ஆசிய நாடுகளில் நடன நிகழ்ச்சிகளை நடத்தியுள்ளார். உலகின் பல்வேறு நகரங்களுக்கு சென்று வந்திருந்தாலும் தன்னை கவர்ந்த அமைதியான நகரம் சென்னை என்றார் சுதா சந்திரன். .
திரைப்படத் துறையில் சுதா சந்திரன்
1984-ம் ஆண்டு வெளி வந்த மயூரி என்ற தெலுங்கு திரைப்படத்தில் கதாநாயகியாக நடித்துள்ளார். 1986-ம் ஆண்டு இந்த திரைப்படம் நாச்செ மயூரி என்ற பெயரில் இந்தி மொழியில் ரீ மேக் செய்யப்பட்டது. மயூரி திரைப்படத்திற்காக 1986-ம் ஆண்டு தேசிய திரைப்பட விருதுகளில் சிறப்பு ஜூரி விருதை பெற்றுள்ளார்.
தமிழில் 1986 ஆம் ஆண்டு வெளியான சர்வம் சக்திமயம் என்ற திரைப்படத்தில் கதாநாயகியாக நடித்தார். விஷால் நடித்த சத்யம் மற்றும் ஆதிபகவன் உட்பட பல்வேறு படங்களில் நடித்துள்ளார். இது தவிர பல்வேறு சின்னத் திரை தொடர்களிலும் நடித்துள்ளார். இவர் இந்தியில் புகழ்பெற்ற நாகின் என்ற தொடரில் யாமினி என்ற கதாபாத்திரத்தில் நடித்துள்ளார்.
மேற்கோள்கள்
பகுப்பு:நடனக் கலைஞர்கள் பகுப்பு:வாழும் நபர்கள் பகுப்பு:1965 பிறப்புகள் பகுப்பு:கேரள நடிகைகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:கன்னடத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:தமிழ்த் தொலைக்காட்சி நடிகைகள் பகுப்பு:தமிழ்த் தொலைக்காட்சி தொகுப்பாளர்கள்
ஸ்க்லேடர்ஸ் வானம்பாடி
ஸ்க்லட்டரின் லார் ஸ்பைசோஸ்கோஸ் ஸ்க்லேட்டரி என்பது அலடுடி குடும்பத்தில் உள்ள ஒரு லார் இனமாகும். இது நமீபியா மற்றும் தென் ஆப்பிரிக்காவில் காணப்படுகிறது. அதன் இயற்கையான வாழ்விடம் மிதமான அல்லது வெப்பமண்டல வறண்ட புதர் நிலமாகும். அது வசிப்பிட இழப்புகளால் அச்சுறுத்தப்படுகிறது.
வகைப்பாடு மற்றும் அமைப்புமுறை
பொது பெயர் மற்றும் லத்தீன் இருமை பிரிட்டிஷ் விலங்கியல் பிலிப் லட்லி ஸ்க்லேட்டர் நினைவு.
Sclater's Lark முதலில் Calandrella இனப்பெருக்கம் மற்றும் சில அதிகாரிகள் அந்த வகைப்பாடு அங்கீகரிக்க தொடர்கிறது. இந்த இனங்கள் மாறி மாறி Sclater இன் குறுகிய கால் lark என பெயரிடப்பட்டது.
பார்சுவநாதர்
பார்சுவநாதர் அல்லது பார்ஸ்வ (Parshvanatha)  or , மகாவீர்ருக்கு முந்தைய சமண சமயத்தின் 23ஆவது தீர்த்தங்கரர்  ஆவார். இவர் கி. மு., 877-777-ஆம் ஆண்டில் வாழ்ந்த சமண சமயத் தலைவர். பகவான் பார்சுவநாதர், இச்வாகு குலத்தில், காசி நாட்டு அரசன் அஸ்வசேனா - ராணி வாமா தேவிக்கு வாரணாசியில் பிறந்தவர். முப்பது வயதில் உலக இன்பத்தை துறந்து துறவி ஆனார். பார்சுவநாதர் தொடர்ந்து 84 நாட்கள் கடும் தவம் இயற்றி ஞானம் அடைந்தார். தனது 100ஆவது அகவையில் முக்தி அடைந்தார். சமணர்களால் மிகவும் போற்றத்தக்கவராயிருந்தார்.
மேற்கோள்கள்
பகுப்பு:தீர்த்தங்கரர்கள் பகுப்பு:சைனம் பகுப்பு:சமணம்
தோட்டி
தோட்டி என்பது தமிழ்நாடு சாதிகள் பட்டியலில் ஆதிதிராவிடர் பட்டியலில் இடம்பெற்றுள்ள ஒரு சாதியாகும். இவர்கள் கழிவுகளை அகற்றும்]</துப்புறவு பணிகளைச் செய்து வந்திருக்கும் இச்சமூகத்தினர் இன்னும் ஏழ்மை நிலையிலேயே உள்ளனர்.